**บันทึกรายงานการประชุม**

สภาองค์การบริหารส่วนตำบลหนองตะไก้

**สมัยสามัญ สมัยที่ 2 ประจำปี พ.ศ. 2562**

**ครั้งที่ 1**

## วันอังคารที่ 6 สิงหาคม พ.ศ. 2562

**ณ ห้องประชุมองค์การบริหารส่วนตำบลหนองตะไก้**

…………………………..

# ผู้มาประชุม จำนวน 24 คน

|  |  |  |  |
| --- | --- | --- | --- |
| ลำดับที่ | ชื่อ-สกุล | ตำแหน่ง | ลายมือชื่อ |
| 1 | นายสุชาติ | ตรงกลาง | ประธานสภา อบต.หนองตะไก้ | สุชาติ | ตรงกลาง |
| 2 | นายสมพงษ์ | ชัยโคตร | รองประธานสภา อบต.หนองตะไก้ | สมพงษ์ | ชัยโคตร |
| 3 | นายสุรพงษ์ | ดื่มพุทรา | สมาชิกสภา อบต. หมู่ที่ 1 | สุรพงษ์ | ดื่มพุทรา |
| 4 | นางสำรวย | เลือดกระโทก | สมาชิกสภา อบต. หมู่ที่ 1 | สำรวย | เลือดกระโทก |
| 5 | นายธงชัย | จำปาโพธิ์ | สมาชิกสภา อบต. หมู่ที่ 2 | ธงชัย | จำปาโพธิ์ |
| 6 | นายชาญชัย | ดอนกระโทก | สมาชิกสภา อบต. หมู่ที่ 2 | ชาญชัย | ดอนกระโทก |
| 7 | นางสาวมรกต | ดอนกระโทก | สมาชิกสภา อบต. หมู่ที่ 3 | มรกต | ดอนกระโทก |
| 8 | นางรวยริน | พิมพ์ปรุ | สมาชิกสภา อบต. หมู่ที่ 3 | รวยริน | พิมพ์ปรุ |
| 9 | นายเอนก | พวงพิมาย | สมาชิกสภา อบต. หมู่ที่ 4 | เอนก | พวงพิมาย |
| 10 | นายพงษ์ศิริ | ชิดดีนอก | สมาชิกสภา อบต. หมู่ที่ 4 | พงษ์ศิริ | ชิดดีนอก |
| 1112 | นายทศพลนายรุ้ง | ศิริวงค์เจือกระโทก | สมาชิกสภา อบต. หมู่ที่ 5สมาชิกสภา อบต. หมู่ที่ 5 | ทศพลรุ้ง | ศิริวงค์เจือกระโทก |
| 13 | นายชนะ | แก้วดอนรี | สมาชิกสภา อบต. หมู่ที่ 6 | ชนะ | แก้วดอนรี |
| 14 | นายอาทิตย์ | มากมูล | สมาชิกสภา อบต. หมู่ที่ 6 | อาทิตย์ | มากมูล |
| 15 | นายสิรภพ | ดอนกระโทก | สมาชิกสภา อบต. หมู่ที่ 7 | สิรภพ | ดอนกระโทก |
| 16 | นายอำนวย | ทูลกลาง | สมาชิกสภา อบต. หมู่ที่ 8 | อำนวย | ทูลกลาง |
| 17 | นางสาวธนพร | คูณกระโทก | สมาชิกสภา อบต. หมู่ที่ 8 | ธนพร | คูณกระโทก |
| 18 | นายพัน | หาญสงคราม | สมาชิกสภา อบต. หมู่ที่ 9 | พัน | หาญสงคราม |
| 19 | นายสุพรรณ | เชื้อนนท์ | สมาชิกสภา อบต. หมู่ที่ 10 | สุพรรณ | เชื้อนนท์ |
| 20 | นางชะม้าย | ศรีเกาะ | สมาชิกสภา อบต. หมู่ที่ 11 | ชะม้าย | ศรีเกาะ |
| 21 | นายอูน | กรวยสวัสดิ์ | สมาชิกสภา อบต. หมู่ที่ 11 | อูน | กรวยสวัสดิ์ |
| 22 | นายมานิตย์ | พิกุลทอง | สมาชิกสภา อบต. หมู่ที่ 12 | มานิตย์ | พิกุลทอง |
| 23 | นายสมเด็จ | ชัยสูงเนิน | สมาชิกสภา อบต. หมู่ที่ 12 | สมเด็จ | ชัยสูงเนิน |
| 24 | นายสุเมธ | ทิศกลาง | เลขานุการสภา อบต. หนองตะไก้ | สุเมธ | ทิศกลาง |

# ผู้ลาการประชุม จำนวน 1 คน

|  |  |  |
| --- | --- | --- |
| ลำดับที่ | ชื่อ-สกุล | ตำแหน่ง |
| 1 | นายวัชระ | มูลกระโทก | สมาชิกสภา อบต. หมู่ที่ 9 |

# ผู้ขาดประชุม จำนวน - คน

/ผู้เข้าร่วมประชุม...

# ผู้เข้าร่วมประชุม จำนวน 12 คน

|  |  |  |  |
| --- | --- | --- | --- |
| ลำดับที่ | ชื่อ-สกุล | ตำแหน่ง | ลายมือชื่อ |
| 1 | นายสุรทิน | วัชรประทีป | นายก อบต. หนองตะไก้ | สุรทิน | วัชรประทีป |
| 2 | นายวีระ | แต้มกระโทก | รองนายก อบต. หนองตะไก้ | วีระ | แต้มกระโทก |
| 3 | นายนิยม | กลิ่นค้างพลู | รองนายก อบต. หนองตะไก้ | นิยม | กลิ่นค้างพลู |
| 4 | นายนิติเศรษฐ์ | สงมะเริง | เลขานุการนายกฯ | นิติเศรษฐ์ | สงมะเริง |
| 5 | นางภัฒน์พิมล | เกียรติภัชรสกุล | รองปลัด อบต. | ภัฒน์พิมล | เกียรติภัชรสกุล |
| 6 | นางสุจิราภรณ์ | บุญประสิทธิ์ | ผู้อำนวยการกองช่าง | สุจิราภรณ์ | บุญประสิทธิ์ |
| 7 | นางสุกัญญา | ทองเหลือง | ผู้อำนวยการกองคลัง | สุกัญญา | ทองเหลือง |
| 8 | นางสาวจารุณีย์ | เดชา | หัวหน้าสำนักปลัด  | จารุณีย์ | เดชา |
| 9 | นางสาวอารีย์ | ชัยชนะ | ผู้อำนวยการกองสวัสดิการฯ | อารีย์ | ชัยชนะ |
| 10 | นายพรพิชัย | สิงหาท้าว | ผู้อำนวยการกองการศึกษาฯ | พรพิชัย | สิงหาท้าว |
| 11 | นางเกษร | สอดกำปัง | สารวัตรกำนัน | เกษร | สอดกำปัง |
| 12 | นายประทีป | ลึกกลาง | ผู้ใหญ่บ้านหมู่ที่ 6 | ประทีป | ลึกกลาง |

**เริ่มประชุมเวลา 10.00 น.**

เมื่อสมาชิกสภา อบต.หนองตะไก้มาถึงที่ประชุมโดยพร้อมเพรียงกันแล้ว เลขานุการสภาอบต. จึงเรียกให้สมาชิกสภา อบต. เข้าห้องประชุม และเชิญประธานสภาฯจุดเทียน ธูป สวดมนต์และเปิดการประชุมสภา อบต. สมัยสามัญ สมัยที่ 2 ครั้งที่ 1 ประจำปี พ.ศ. 2562

|  |  |
| --- | --- |
| **ระเบียบวาระที่ 1** | **เรื่องที่ประธานจะแจ้งต่อที่ประชุม** |
| ประธานสภาฯ(นายสุชาติ ตรงกลาง) | : สวัสดีครับท่านนายก อบต. สมาชิกสภา อบต. หัวหน้าส่วนราชการและผู้เข้าร่วมประชุมทุกท่าน ผมขอเปิดประชุมสภา อบต.หนองตะไก้ ซึ่งวันนี้เป็นการประชุมสภา สมัยสามัญ สมัยที่ 2 ครั้งที่ 1 ประจำปี พ.ศ. 2562 |
|  | 1.1 ประกาศองค์การบริหารส่วนตำบลหนองตะไก้ เรื่อง เรียกประชุมสภาองค์การบริหารส่วนตำบลหนองตะไก้ สมัยสามัญ สมัยที่ 2 ประจำปี พ.ศ. 2562 |
|  | ประกาศองค์การบริหารส่วนตำบลหนองตะไก้เรื่อง เรียกประชุมสภาองค์การบริหารส่วนตำบลหนองตะไก้สมัยสามัญ สมัยที่ 2 ประจำปี พ.ศ. 2562………………………………………… อาศัยอำนาจตามมาตรา ๕๔ วรรคแรก แห่งพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ แก้ไขเพิ่มเติมถึง (ฉบับที่ ๖) พ.ศ.๒๕๕๒ และระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗ แก้ไขเพิ่มเติมถึง (ฉบับที่ ๒) พ.ศ.๒๕๕๔ ข้อ ๒2 และมติการประชุมสภาองค์การบริหารส่วนตำบล หนองตะไก้ สมัยประชุมสภาสามัญ สมัยที่ ๑/2562 เมื่อวันที่ 15 กุมภาพันธ์ 2562 นั้น  เพื่อให้การบริหารงานขององค์การบริหารส่วนตำบลหนองตะไก้ เป็นไปด้วยความเรียบร้อย สภาองค์การบริหารส่วนตำบลหนองตะไก้ จึงเรียกประชุมสภาสมัยประชุมสามัญ สมัยที่ 2 ประจำปี 2562 ระหว่าง วันที่ ๑ – ๑๕ สิงหาคม 2562ณ ห้องประชุมองค์การบริหารส่วนตำบลหนองตะไก้ประกาศ ณ วันที่ 20 เดือน กรกฎาคม พ.ศ. 2562สุชาติ ตรงกลาง(นายสุชาติ ตรงกลาง)ประธานสภาองค์การบริหารส่วนตำบลหนองตะไก้ |
|  | : เพื่อให้สภา อบต.หนองตะไก้ ได้พิจารณาร่างข้อบัญญัติงบประมาณรายจ่ายประจำปีงบประมาณ พ.ศ. 2562 และกิจการอื่นขององค์การบริหารส่วนตำบลหนองตะไก้ที่เสนอโดยนายก อบต.หนองตะไก้ ในห้วงระหว่างวันที่ 1 – 15 สิงหาคม 2562: ดังนั้น จึงขอให้ท่านสมาชิกสภา อบต. ทุกท่านเข้าร่วมประชุมตามกำหนดด้วย |
|  | **1.2 ขอต้อนรับพนักงานส่วนตำบลย้ายมาดำรงตำแหน่ง รองปลัดองค์การบริหารส่วนตำบลหนองตะไก้**: นางภัฒน์พิมล เกียรติภัชรสกุล ตำแหน่ง รองปลัดองค์การบริหารส่วนตำบล ได้ย้ายมาจากองค์การบริหารส่วนตำบลโนนไทย อำเภอโนนไทย จังหวัดนครราชสีมา เมื่อวันที่ 12 มิถุนายน 2562 ขอท่านสมาชิกสภา อบต.ฯ ปรบมือต้อนรับครับ |
| **ที่ประชุม** | **: รับทราบ** |
|  |  |
| **ระเบียบวาระที่ 2** | รับรองรายงานการประชุม |
|  | **2.1 การรับรองรายงานการประชุมสภา อบต. สมัยวิสามัญ สมัยที่ 2 ประจำปี พ.ศ. 2562 เมื่อวันที่ 14 มิถุนายน 2562** |
| ประธานสภาฯ(นายสุชาติ ตรงกลาง) | : การรับรองรายงานการประชุมในวันนี้ จะรับรองรายงานการประชุมสภา สมัยวิสามัญ สมัยที่ 2 ประจำปี พ.ศ. 2562 เมื่อวันที่ 14 มิถุนายน 2562 |
|  | : ต่อไปขอเชิญเลขานุการสภาฯ อ่านบันทึกรายงานการประชุมสภา สมัยวิสามัญ สมัยที่ 2 ประจำปี พ.ศ. 2562 เมื่อวันที่ 14 มิถุนายน 2562 รายงานต่อที่ประชุมฯ  |
| เลขานุการสภาฯ(นายสุเมธ ทิศกลาง) | : เลขานุการสภาฯ ได้อ่านรายงานการประชุมสภาฯ  |
| ประธานสภาฯ(นายสุชาติ ตรงกลาง) | : ตามที่เลขานุการสภาฯ ได้อ่านบันทึกรายงานการประชุมสภาฯ ต่อที่ประชุมฯ ไปแล้วนั้น มีท่านสมาชิกฯ ท่านใดจะขอแก้ไขถ้อยคำ จะสอบถามหรือมีความเห็นเป็นอย่างอื่นหรือไม่ ถ้าไม่มีผมจะขอมติ: สมาชิกท่านใดเห็นควรรับรองรายงานการประชุมสภาสมัยวิสามัญ สมัยที่ 2 ประจำปี พ.ศ. 2562 เมื่อวันที่ 14 มิถุนายน 2562 โปรดยกมือครับ |
| **มติที่ประชุม** | : เห็นชอบ 22 เสียง งดออกเสียง 1 เสียง 1.นายสุชาติ ตรงกลาง ประธานสภาลาประชุม 1 คน คือ 1.นายวัชระ มูลกระโทก สมาชิกสภา อบต.หมู่ที่ 9 |
| **ระเบียบวาระที่ 3** | **: กระทู้ถาม (ไม่มี)** |
| **ระเบียบวาระที่ 4** | **: เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว(ไม่มี)** |
| **ระเบียบวาระที่ 5** | **: เรื่องที่เสนอใหม่** |
|  | **5****.1 พิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2563 (วาระการรับหลักการร่างข้อบัญญัติฯ)** |
| ประธานสภาฯ(นายสุชาติ ตรงกลาง) | : ด้วยนายกองค์การบริหารส่วนตำบลหนองตะไก้ ได้เสนอญัตติการพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2563 เพื่อให้สภา อบต.หนองตะไก้ได้พิจารณาให้ความเห็นชอบตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และแก้ไขเพิ่มเติมถึง (ฉบับที่ 2) พ.ศ. 2554 ข้อ 45 ข้อ 47 การพิจารณาร่างข้อบัญญัติงบประมาณฯ จะพิจารณาสามวาระรวดไม่ได้ : ดังนั้น การพิจารณาในวาระที่หนึ่ง ท่านนายก อบต.ฯ จะเสนอหลักการร่างข้อบัญญัติงบประมาณรายจ่ายประจำปีงบประมาณ พ.ศ.2563 เมื่อนายกอบต.ฯเสนอหลักการฯ แล้วจะเปิดโอกาสให้ท่านสมาชิกสภา อบต.ฯ ได้สอบถามหรืออภิปรายก่อนที่จะมีการลงมติว่าจะรับหลักการหรือไม่: ต่อไป ขอเชิญนายกฯ ชี้แจงรายละเอียดร่างข้อบัญญัติงบประมาณรายจ่ายประจำปีงบประมาณ พ.ศ.2563 ต่อไปขอเชิญท่านนายกฯ ครับ |
| นายก อบต.(นายสุรทิน วัชรประทีป) | : เรียน ท่านประธานสภาฯ และสมาชิกสภา อบต.หนองตะไก้และผู้เข้าร่วมประชุมทุกท่าน: บัดนี้ ถึงเวลาที่ผู้บริหารองค์การบริหารส่วนตำบลหนองตะไก้ จะได้เสนอร่างข้อบัญญัติงบประมาณรายจ่ายประจำปี พ.ศ. 2563 ต่อสภาองค์การบริหารส่วนตำบลหนองตะไก้ อีกครั้งหนึ่ง ฉะนั้นในโอกาสนี้ผู้บริหารองค์การบริหารส่วนตำบล หนองตะไก้ จึงขอแถลงให้ท่านประธานและสมาชิกทุกท่านได้ทราบถึงสถานะการคลัง ตลอดจนหลักการและแนวนโยบายในการดำเนินงานในปีงบประมาณ พ.ศ. 2563 ดังต่อไปนี้**1. สถานการณ์คลัง**บัดนี้ถึงเวลาที่คณะผู้บริหารขององค์การบริหารส่วนตำบลหนองตะไก้ จะได้เสนอร่างข้อบัญญัติงบประมาณรายจ่ายประจำปีต่อสภาองค์การบริหารส่วนตำบลหนองตะไก้อีกครั้งหนึ่ง ฉะนั้น ในโอกาสนี้ คณะผู้บริหารองค์การบริหารส่วนตำบลหนองตะไก้จึงขอชี้แจงให้ท่านประธานและสมาชิกสภา อบต. ทุกท่านได้ทราบถึงสถานะการคลังตลอดจนหลักการและแนวนโยบายการดำเนินการ ในปีงบประมาณ พ.ศ. 2563 ดังต่อไปนี้1.1 งบประมาณรายจ่ายทั่วไปในปีงบประมาณ พ.ศ.2562 ณ วันที่ 31 กรกฎาคม พ.ศ.2562 องค์กรปกครองส่วนท้องถิ่นมีสถานะการเงิน ดังนี้1.1.1 เงินฝากธนาคาร จำนวน 70,468,354.58 บาท1.1.2 เงินสะสม จำนวน 23,778,406.11 บาท1.1.3 เงินทุนสำรองเงินสะสม จำนวน 24,093,560.16 บาท1.1.4 รายการที่ได้กันเงินไว้แบบก่อหนี้ผูกพันและยังไม่ได้เบิกจ่าย จำนวน 0 โครงการ รวม 2,500,000.00 บาท1.1.5 รายการที่ได้กันเงินไว้โดยยังไม่ได้ก่อหนี้ผูกพัน จำนวน 7 โครงการ รวม 1,740,790.00 บาท1.2 เงินกู้คงค้าง จำนวน 0.00 บาท**2. การบริหารงบประมาณ ในปีงบประมาณ 2562 ณ วันที่ 31 กรกฎาคม พ.ศ.2562** (1) รายรับจริง จำนวน 44,196,868.33 บาท ประกอบด้วย หมวดภาษีอากร จำนวน 526,701.74 บาท หมวดค่าธรรมเนียมค่าปรับและใบอนุญาต จำนวน 477,022.00 บาท หมวดรายได้จากทรัพย์สิน จำนวน 470856.00 บาท หมวดรายได้จากสาธารณูปโภคฯ จำนวน 0.00 บาท หมวดรายได้เบ็ดเตล็ด จำนวน 200.00 บาท หมวดรายได้จากทุน จำนวน 0.00 บาท หมวดภาษีจัดสรร จำนวน 17,977,816.59 บาท หมวดเงินอุดหนุนทั่วไป จำนวน 24,744,272.00 บาท (2) เงินอุดหนุนที่รัฐบาลให้โดยระบุวัตถุประสงค์ จำนวน 26,900.00 บาท (3) รายจ่ายจริง จำนวน 26,990,473.62 บาท ประกอบด้วย งบกลาง จำนวน 11,189,527.67 บาท งบบุคลากร จำนวน 10,241,034.00 บาท งบดำเนินงาน จำนวน 3,734,270.85 บาท งบลงทุน จำนวน 383,641.10 บาท งบรายจ่ายอื่น จำนวน 0.00 บาท งบเงินอุดหนุน จำนวน 1,442,000.00 บาท

|  |
| --- |
| (4) รายจ่ายที่จ่ายจากเงินอุดหนุนที่รัฐบาลให้โดยระบุวัตถุประสงค์ จำนวน  26,900.00 บาท |
| (5) รายจ่ายที่จ่ายจากเงินสะสม จำนวน 4,875,254.00 บาท |
| (6) รายจ่ายที่จ่ายจากเงินทุนสำรองเงินสะสม 0.00 บาท  |
| **3. งบเฉพาะการ** ประเภทกิจการประปากิจการประปา อบต.หนองตะไก้ ปีงบประมาณ พ.ศ. 2562 ณ วันที่ 31 กรกฎาคม พ.ศ.2562 รายรับจริง จำนวน 1,109,390.68 บาท รายจ่ายจริง จำนวน 972,293.67 บาท กำไรสะสม จำนวน 0.00 บาท เงินสะสม จำนวน 1,864,307.68 บาท ทุนสำรองเงินสะสม จำนวน 562,711.84 บาท กู้เงินจากธนาคาร/ก.ส.ท./อื่นๆ จำนวน 0.00 บาท ยืมเงินสะสมจากเทศบาล จำนวน 0.00 บาท เงินฝากธนาคาร จำนวน 2,585,783.68 บาท ทรัพย์รับจำนำ จำนวน 0.00 บาท**บันทึกหลักการและเหตุผล** **ประกอบร่างข้อบัญญัติงบประมาณรายจ่าย** **ประจำปีงบประมาณ พ.ศ.2563** **ของ องค์การบริหารส่วนตำบลหนองตะไก้**

|  |  |
| --- | --- |
| **ด้าน** | **ยอดรวม** |
| **ด้านบริหารงานทั่วไป** |  |
|  แผนงานบริหารงานทั่วไป | 11,901,040 |
|  แผนงานการรักษาความสงบภายใน | 180,000 |
| **ด้านบริการชุมชนและสังคม** |  |
|  แผนงานการศึกษา | 9,849,280 |
|  แผนงานสาธารณสุข | 1,824,100 |
|  แผนงานสังคมสงเคราะห์ | 967,540 |
|  แผนงานเคหะและชุมชน | 7,173,700 |
|  แผนงานสร้างความเข้มแข็งของชุมชน | 305,000 |
|  แผนงานการศาสนาวัฒนธรรมและนันทนาการ | 140,000 |
| **ด้านการเศรษฐกิจ** |  |
|  แผนงานอุตสาหกรรมและการโยธา | 80,000 |
|  แผนงานการเกษตร | 28,553 |
| **ด้านการดำเนินงานอื่น** |  |
|  แผนงานงบกลาง | 16,250,787 |
| **งบประมาณรายจ่ายทั้งสิ้น** | **48,700,000** |

 โดยที่เป็นการสมควรตั้งงบประมาณรายจ่ายประจำปีงบประมาณ พ.ศ. 2563 อาศัยอำนาจตามความในพระราชบัญญัติสภาตำบลและองค์การบริหารส่วนตำบล พ.ศ. 2537 และแก้ไขเพิ่มเติมจนถึง (ฉบับที่ 6) พ.ศ. 2552 มาตรา 87 จึงตราข้อบัญญัติขึ้นไว้โดยความเห็นชอบของสภาองค์การบริหารส่วนตำบลหนองตะไก้ และโดยอนุมัติของนายอำเภอหนองบุญมาก ข้อ 1. ข้อบัญญัติ นี้เรียกว่า ข้อบัญญัติงบประมาณรายจ่ายประจำปีงบประมาณ พ.ศ. 2563 ข้อ 2. ข้อบัญญัติ นี้ให้ใช้บังคับตั้งแต่วันที่ 1 ตุลาคม พ.ศ. 2562 เป็นต้นไป ข้อ 3. งบประมาณรายจ่ายประจำปีงบประมาณ พ.ศ. 2563 เป็นจำนวนรวมทั้งสิ้น 50,249,000 บาท ข้อ 4. งบประมาณรายจ่ายทั่วไป จ่ายจากรายได้จัดเก็บเอง หมวดภาษีจัดสรร และหมวดเงินอุดหนุนทั่วไป เป็นจำนวนรวมทั้งสิ้น 44,700,000 บาท  |

 |
|  | : จึงนำเสนอที่ประชุมสภา อบต. หนองตะไก้ เพื่อพิจารณาอนุมัติร่างข้อบัญญัติงบประมาณรายจ่ายประจำปี พ.ศ. 2563 ต่อไป |
| ประธานสภาฯ(นายสุชาติ ตรงกลาง) | : ตามที่ท่านนายก อบต.ฯ ได้แถลงร่างข้อบัญญัติงบประมาณรายจ่ายประจำปีงบประมาณ พ.ศ. 2563 ไปแล้วนั้น มีสมาชิกสภา อบต. ท่านใดจะสอบถามหรืออภิปรายเพิ่มเติมหรือสอบถามเพิ่มเติมหรือไม่ หรือมีความเห็นเป็นอย่างอื่นหรือไม่ : ถ้ามีขอให้ท่านสมาชิกสภา อบต. ดูรายละเอียดแต่ละโครงการ/กิจกรรม ที่ท่านนายก อบต. เสนอนั้นว่าถูกต้องหรือไม่ : ถ้ามีข้อสงสัยก็ให้สอบถามต่อท่านนายก อบต. ได้ ขอเชิญครับ |
| สมาชิกสภา อบต.หมู่ที่ 1 (นายสุรพงษ์ ดื่มพุทรา) | : เรียนท่าน ประธานสภาองค์การบริหารส่วนตำบลหนองตะไก้: ผมขอสอบถามเกี่ยวกับแผนงานบริหารงานทั่วไป งานบริหารงานทั่วไป 1. หมวด ค่าใช้สอย ประเภท รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ รายการ โครงการส่งคุณธรรมจริยธรรม ตั้งไว้ 10,000 บาท เพื่อจ่ายเป็นค่าใช้จ่ายในการดำเนินการตามโครงการส่งเสริมคุณธรรมจริยธรรมของพนักงานส่วนตำบล เปรียบเทียบกับงบประมาณรายจ่ายประจำปี พ.ศ. 2562 ซึ่งตั้งงบประมาณรายจ่ายไว้ 30,000 บาท ไม่ทราบว่าของปีงบประมาณ พ.ศ. 2562 ได้ดำเนินการไปหรือยังครับแล้วปีนี้ทำไมถึงตั้งไว้น้อยกว่าปีที่ผ่านมา : 2. งบลงทุน หมวดค่าครุภัณฑ์ ประเภท ครุภัณฑ์ยานพาหนะและขนส่ง รายการ จัดซื้อรถบรรทุก (ดีเซล) ขับเคลื่อน 2 ล้อ แบบดับเบิ้ลแค็บ ตั้งไว้ 868,000 บาท เพื่อจ่ายเป็นค่าจัดซื้อรถยนต์บรรทุก (ดีเซล) ฯลฯ ผมขอให้เจ้าหน้าที่งบประมาณช่วยอธิบายรายละเอียดให้ฟังด้วยครับ |
| นายก อบต.(นายสุรทิน วัชรประทีป) | : เรียน ท่านประธานสภาฯ และสมาชิกสภา อบต.หนองตะไก้ ในรายละเอียดเกี่ยวกับคำถามที่ท่านสมาชิกสภา อบต.หมู่ที่ 1 สอบถามมา ขออนุญาตให้ นางภัฒน์พิมล เกียรติวัชรสกุล รองปลัดองค์การบริหารส่วนตำบล เป็นผู้ชี้แจงต่อที่ประชุมสภา อบต.ฯ เพื่อพิจารณาต่อไป |
| รองปลัด อบต.หนองตะไก้(นางภัฒน์พิมล เกียรติวัชรสกุล) | : เรียน ท่านประธานสภาฯ สมาชิกสภา อบต. หนองตะไก้และผู้เข้าร่วมประชุมทุกท่าน ขอชี้แจงในส่วนที่สมาชิกสภา อบต. หมู่ที่ 1 ได้สอบถามดังนี้ : เรื่องที่ 1 โครงการส่งคุณธรรมจริยธรรม ตั้งไว้ 10,000 บาท เพื่อจ่ายเป็นค่าใช้จ่ายในการดำเนินการตามโครงการส่งเสริมคุณธรรมจริยธรรมของพนักงานส่วนตำบล ขอนำเรียนว่า ในปีงบประมาณ พ.ศ. 2562 โครงการนี้ ทางสำนักงานปลัด อยู่ในช่วงเดือนสิงหาคม โดยขณะนี้ได้ทำโครงการเสนอผู้บริหารได้พิจารณาอนุมัติ คาดว่าคงใช้งบประมาณไม่ถึง 30,000 บาท เป็นที่มาของในปีงบประมาณ พ.ศ. 2563 เราจึงปรับลดลงมาเหลือ 10,000 บาท เพื่อจะนำเงินไปตั้งในงบประมาณงบลงทุนเพิ่มขึ้น ส่วนที่ถามว่าโครงการนี้มีความจำเป็นมากน้อยเพียงใด ขอนำเรียนว่า เราดำเนินการตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 โดยโครงการนี้มุ่งเน้นเรื่องคุณธรรมจริยธรรมของพนักงาน ใน 1 ปี เราควรจะต้องมีปรับเปลี่ยนพฤติกรรมในการทำงานโดยใช้โครงการส่งเสริมคุณธรรมจริยธรรมเข้ามาปรับเปลี่ยนพฤติกรรมของพนักงาน จึงทำให้มีความจำเป็นที่จะต้องตั้งโครงการนี้ไว้ : เรื่องที่ 2 หมวดค่าครุภัณฑ์ ประเภท ครุภัณฑ์ยานพาหนะและขนส่ง รายการ จัดซื้อรถบรรทุก (ดีเซล) ขับเคลื่อน 2 ล้อ แบบดับเบิ้ลแค็บ ตั้งไว้ 868,000 บาท ขอนำเรียนว่า ได้นำข้อความมาจากบัญชีราคามาตรฐานครุภัณฑ์ ปี 2562 |
| สมาชิกสภา อบต.หมู่ที่ 7 (นายสิรภพ ดอนกระโทก) | : เรียน ท่านประธานสภาฯ และสมาชิกองค์การบริหารส่วนตำบลหนองตะไก้ : ผมขอสอบถามเกี่ยวกับประมาณการรายรับ ในหน้าที่ 9 ค่าปรับผู้กระทำผิดกฎหมายจราจรทางบก จำนวน 5,000 บาท เงินในส่วนนี้เราได้รับมาจากไหน: เรื่องที่ 2 หน้าที่ 30 โครงการจัดกิจกรรมวันเฉลิมพระชนมพรรษาของสมเด็จพระเจ้าอยู่หัวรัชกาลที่ 10 ขอให้แก้ไขเป็นวันเฉลิมพระชนมพรรษาของพระบาทสมเด็จพระเจ้าอยู่หัวรัชกาลที่ 10 ครับ: เรื่องที่ 3 หน้าที่ 33 โครงการค่าอาหารกลางวันศูนย์พัฒนาเด็กเล็กองค์การบริหารส่วนตำบลหนองตะไก้ ขอให้คณะกรรมการสถานศึกษาได้เข้าไปตรวจสอบด้วย: เรื่องที่ 4 หน้าที่ 57 งบกลาง ประเภทเงินสำรองจ่าย ตั้งไว้ 100,000 บาทผมเห็นว่าเราตั้งไว้น้อยเกินไปหรือเปล่าครับ: เรื่องที่ 5 หน้าที่ 61 งานกิจการประปา ประเภทวัสดุวิทยาศาสตร์หรือการแพทย์ ตั้งไว้ 32,960 บาท ปัจจุบันนี้เราได้มีการใส่คลอรีนบ้างหรือเปล่า ผมเห็นว่าเราตั้งไว้น้อยเกินไปหรือเปล่าครับ |
| นายก อบต.(นายสุรทิน วัชรประทีป) | : เรียน ท่านประธานสภาฯ และสมาชิกสภา อบต.หนองตะไก้ ตามที่ท่านสมาชิกสภา อบต.หมู่ที่ 7 ได้สอบถาม ผมขอชี้แจงต่อที่ประชุมสภาฯ ดังนี้: เรื่องที่ 1 เรื่องค่าปรับผู้กระทำผิดกฎหมายจราจรทางบก ในส่วนรายรับนี้ทางสถานีตำบลภูธรอำเภอหนองบุญมากจะดำเนินการโอนเงินมาค่าปรับผู้กระทำผิดกฎหมายจราจรทางบกมาให้กับ อปท.: เรื่องที่ 2 เรื่องเงินสำรองจ่าย ตั้งไว้ 100,000 บาท งบประมาณในข้อนี้ถ้าไม่เพียงพอเราสามารถดำเนินการโอนงบประมาณรายจ่ายมาเพิ่มได้ |
| สมาชิกสภา อบต.หมู่ที่ 1 (นายสุรพงษ์ ดื่มพุทรา) | : ท่านประธานสภาฯ และสมาชิกองค์การบริหารส่วนตำบลหนองตะไก้ : ผมขออภิปรายเกี่ยวกับแผนงานบริหารงานทั่วไป งานบริหารงานคลัง ขอสอบถามเกี่ยวกับ หมวดค่าใช้สอย ประเภท รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ รายการ โครงการจัดทำแผนที่ภาษีและทะเบียนทรัพย์สิน ตั้งไว้ 200,000 บาท เพื่อจ่ายเป็นค่าใช้จ่ายในการดำเนินการจัดทำแผนที่ภาษีและทะเบียนทรัพย์สิน ผมเห็นว่าตั้งงบประมาณไว้ทุกปีแต่ดำเนินการไม่สำเร็จสักที แต่ผมก็เข้าใจว่าเราขาดบุคลากรในการทำงาน แต่ในเมื่อท่านตั้งงบประมาณไว้แล้วก็ควรที่จะทำให้สำเร็จ: เรื่องที่ 2 หน้าที่ 26 แผนงานการรักษาความสงบภายใน งานป้องกันภัยฝ่ายพลเรือนและระงับอัคคีภัย งบดำเนินงาน หมวดค่าใช้สอย ประเภท รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ รายการ โครงการฝึกอบรมทบทวนอาสาสมัครป้องกันภัยฝ่ายพลเรือน ตั้งไว้ 40,000 บาท ส่วนในงบประมาณปี พ.ศ. 2562 โครงการฝึกอบรมอาสาสมัครช่วยเหลือตรวจสอบ ดูแล ชุมชนของ อปพร./ทีมหนึ่งตำบลหนึ่งทีมกู้ชีพกู้ภัย ตั้งไว้ 100,000 บาท ในปี 2562 เราได้ไปฝึกอบกันที่ค่ายทหารพรานที่ปักธงชัย ผมอยากทราบว่าเราใช้งบประมาณไปเท่าไร ตอนนี้ อปพร.ของเราก็ได้มีผลงานให้เห็นเป็นรูปธรรมแล้วโดยการนำของประธาน อปพร. คือนายสิรภพ ดอนกระโทก สมาชิกสภา อบต. หมู่ที่ 7 ได้นำสมาชิก อปพร.ไปช่วยเหลืองานต่างๆในหมู่บ้าน อปพร.ที่ได้ไปฝึกกลับมาแล้วไม่ทราบว่าได้ใบอนุญาต และมีบัตรกันทุกคนหรือยัง เพราะต้องขออนุญาตผู้ว่าราชการจังหวัด ไม่ทราบว่าเรื่องดำเนินการไปถึงไหนแล้ว เพราะตอนนี้ทราบมาว่าเจ้าพนักงานป้องกันภัยฯ ไม่สบายไม่มาทำงานหลายเดือนแล้ว ไม่ทราบว่าป่วยหนักขนาดไหน แพทย์ถึงสั่งให้หยุดงานนานขนาดนี้  |
| นายก อบต.(นายสุรทิน วัชรประทีป) | : เรียน ท่านประธานสภาฯ และสมาชิกสภา อบต.หนองตะไก้ในรายละเอียดเกี่ยวกับโครงการฯ ขออนุญาตให้ นางสุกัญญา ทองเหลือง ผู้อำนวยการกองคลัง เป็นผู้ชี้แจงต่อที่ประชุมสภาฯ เพื่อพิจารณาต่อไป |
| ผู้อำนวยการกองคัง(นางสุกัญญา ทองเหลือง) | : เรียน ท่านประธานสภาฯ และสมาชิกสภา อบต.หนองตะไก้ และผู้เข้าร่วมประชุมทุกท่าน ขอชี้แจงอย่างนี้ค่ะ เรื่อง  โครงการจัดทำแผนที่ภาษีและทะเบียนทรัพย์สิน มันเป็นเรื่องที่ยุ่งยากซับซ้อน อย่างที่รู้กันว่าตอนนี้เราขาดบุคลากรในการดำเนินงาน แต่จะเร่งดำเนินการให้แล้วเสร็จ ค่ะ |
| สมาชิกสภา อบต.หมู่ที่ 1 (นายสุรพงษ์ ดื่มพุทรา) | : เรียนท่านประธานสภาองค์การบริหารส่วนตำบลหนองตะไก้ : ขอสอบถามเกี่ยวกับ เรื่องที่ 1 โครงการปรับปรุงและต่อเติมอาคารที่ทำการองค์การบริหารส่วนตำบลหนองตะไก้ ตั้งไว้ 500,000 บาท อยากทราบว่าเราจะดำเนินการต่อเติมตรงไหนครับ : เรื่องที่ 2 หมวด ค่าใช้สอย ประเภท รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ รายการ โครงการออกรางวัดที่ดินสาธารณะและออกเอกสารสิทธิ์ ตั้งไว้ 30,000 บาท อย่างที่เราทราบกันว่าอ่างเก็บน้ำตำบลหนองตะไก้ไม่มีหนังสือรับรองที่หลวง เวลาที่มีงบประมาณจากส่วนกลางลงมาเขาถามหาเอกสารสิทธิ์เราไม่สามารถหาให้ได้ เราจึงไม่ได้รับงบประมาณในส่วนนี้ ในเมื่อเราตั้งงบประมาณในการ ออกรางวัดที่ดินสาธารณะและออกเอกสารสิทธิ์ไว้ทุกปีเราสามารถที่จะดำเนินการออกรางวัดที่ดินอ่างเก็บน้ำตำบลหนองตะไก้ได้หรือไม่เพื่อที่เราจะได้ขอรับงบประมาณจากส่วนกลางได้  |
| นายก อบต.(นายสุรทิน วัชรประทีป) | : เรียน ท่านประธานสภาฯ และสมาชิกสภา อบต.หนองตะไก้ ในรายละเอียดเกี่ยวกับเรื่องหนังสือรับรองที่หลวง ในช่วงปี 2544 เราได้มีการทำหนังสือรับรองสิทธิ์ทุกแปลงของตำบลเราแล้ว แต่ไม่ทราบว่าหลักหมุดตรงอ่างเก็บน้ำตำบลหนองตะไก้หายไปไหน แต่การดำเนินการขอหนังสือรับรองสิทธิ์ต้องให้ผู้ใหญ่บ้านเจ้าของพื้นที่ไปแจ้งต่อสำนักงานที่ดินอำเภอจากนั้นทางที่ดินจะส่งเรื่องไปที่ดินจังหวัดต่อไป ณ ตอนนี้ได้แจ้งให้ผู้ใหญ่บ้านหมู่ที่ 7 ดำเนินการแล้ว งบประมาณการขุดลอกนั้นถ้าผ่านกรมชลประทานไม่ต้องใช้เอกสารสิทธิ์แต่กรมชลประทานได้โอนให้กรมปกครองท้องถิ่น(อำเภอ) ระเบียบของปกครองคือต้องใช้เอกสารสิทธิ์ครับ ในส่วนของการต่อเติมอาคารฯ ขอให้นางสุจิราภรณ์ บุญประสิทธิ์ ผู้อำนวยการกองช่าง เป็นผู้ชี้แจงแทนครับ  |
|  ผู้อำนวยการกองช่าง(นางสุจิราภรณ์ บุญประสิทธิ์) | : เรียน ท่านประธานสภาฯ สมาชิกสภา อบต.หนองตะไก้ และผู้เข้าร่วมประชุมทุกท่าน เรื่องโครงการปรับปรุงและต่อเติมอาคารที่ทำการองค์การบริหารส่วนตำบล หนองตะไก้ ตั้งไว้ 500,000 บาท ขอนำเรียนชี้แจงเกี่ยวกับการปรับปรุงอาคารคือจะดำเนินการปรับปรุงอาคารสำนักงานหลังใหญ่ ณ ปัจจุบันนี้อาคารสำนักงานของเรามีความแออัดจึงจำเป็นต้องมีการต่อเติมอาคารให้กว้างขึ้นเพื่อรองรับการบริการแก่ประชาชนชนที่มาติดต่อราชการการ โดยได้มีการต่อเติมออกมาทางด้านหน้าของอาคารบริเวณด้านข้างห้องนายกฯ ต่ออกมาจนถึงบริเวณมุขหน้าอาคารแล้วก็ต่อด้านข้างที่ติดกับกองคลังขยายออกมาทางด้านหน้าเพื่อให้รับกับด้านข้างที่ได้ต่อเติมออกมาค่ะ  |
| ประธานสภาฯ(นายสุชาติ ตรงกลาง) | : มีสมาชิกสภา อบต. ท่านใดจะสอบถามหรือไม่ : ถ้าไม่มีผมจะขอมติ : ขอเชิญเลขาฯ ตรวจสอบองค์ประชุม |
| เลขานุการสภา อบต.(นายสุเมธ ทิศกลาง) | : องค์ประชุม จำนวน 23 คน ครบองค์ประชุม |
| ประธานสภาฯ(นายสุชาติ ตรงกลาง) | : ท่านสมาชิกสภา อบต. ท่านใดที่เห็นควรรับหลักการร่างข้อบัญญัติงบประมาณรายจ่ายประจำปีงบประมาณ พ.ศ. 2563 ขององค์การบริหารส่วนตำบลหนองตะไก้ ที่เสนอโดยนายกองค์การบริหารส่วนตำบลหนองตะไก้: ถ้าเห็นชอบร่างข้อบัญญัติงบประมาณรายจ่ายประจำปีงบประมาณ พ.ศ. 2563 ขอให้ท่านสมาชิกสภา อบต. ยกมือขึ้นครับ |
| **มติที่ประชุม** | : เห็นชอบ จำนวน 22 คน  |
|  |  ไม่เห็นชอบ จำนวน - คน  |
|  |  งดออกเสียง จำนวน 1 คน คือ 1. นายสุชาติ ตรงกลาง ประธานสภาฯ ลาประชุม จำนวน 1 คน คือ 1.นายวัชระ มูลกระโทก สมาชิกสภา อบต.หมู่ที่ 9 |
| **พักประชุม เวลา 12.10 น รับประทานอาหารเที่ยง****เริ่มประชุมต่อเวลา 13.20 น.** |
|  | **5.2 การพิจารณาแต่งตั้งคณะกรรมการสภาท้องถิ่น** **5.2.1 เสนอคณะกรรมการแปรญัตติ** |
| ประธานสภาฯ(นายสุชาติ ตรงกลาง) | : ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และแก้ไขเพิ่มเติมถึง (ฉบับที่ 2) พ.ศ. 2554ข้อ 45 วรรคสาม “ญัตติร่างข้อบัญญัติงบประมาณจะพิจารณาสามวาระรวดไม่ได้และในการพิจารณาวาระที่สองให้กำหนดระยะเวลาเสนอคำแปรญัตติไว้ไม่น้อยกว่ายี่สิบสี่ชั่วโมงนับแต่สภาท้องถิ่นมีมติรับหลักการแห่งร่างข้อบัญญัติงบประมาณนั้น”ข้อ 49 ญัตติที่สภาท้องถิ่นลงมติรับหลักการแล้ว ถ้าจะต้องส่งให้คณะกรรมการแปรญัตติพิจารณา ให้ประธานสภาท้องถิ่นส่งร่างข้อบัญญัตินั้นไปให้คณะกรรมการแปรญัตติพิจารณาโดยละเอียด และที่ประชุมสภาท้องถิ่นจะต้องกำหนดระยะเวลาเสนอคำแปรญัตติต่อคณะกรรมการแปรญัตติด้วยภายในระยะเวลาเสนอคำแปรญัตติที่สภาท้องถิ่นกำหนดตามวรรคหนึ่ง ผู้บริหารท้องถิ่นหรือสมาชิกสภาท้องถิ่นผู้ใดเห็นควรจะแก้ไขเพิ่มเติมร่างข้อบัญญัติก็ให้เสนอคำแปรญัตติล่วงหน้าเป็นหนังสือ โดยให้แปรญัตติเป็นรายข้อและเสนอต่อประธานคณะกรรมการแปรญัตติ ในกรณีที่สมาชิกสภาท้องถิ่นเป็นผู้แปรญัตติจะต้องมีสมาชิกสภาท้องถิ่นรับรองเช่นเดียวกับการเสนอญัตติข้อ 103 (1) คณะกรรมการสามัญ ประกอบด้วยสมาชิกสภาท้องถิ่นจำนวนไม่น้อยกว่าสามคนแต่ไม่เกินเจ็ดคนข้อ 105 (3) คณะกรรมการแปรญัตติร่างข้อบัญญัติข้อ 107 ภายใต้บังคับข้อ 103 วิธีเลือกคณะกรรมการสภาท้องถิ่น ให้สมาชิกสภาท้องถิ่นหรือผู้บริหารท้องถิ่นเสนอชื่อสมาชิกสภาท้องถิ่นหรือบุคคลที่ไม่ได้เป็นสมาชิกสภาท้องถิ่นแล้วแต่กรณี ในกรณีสมาชิกสภาท้องถิ่นเป็นผู้เสนอต้องมีสมาชิกสภาท้องถิ่นรับรองไม่น้อยกว่าสองคนส่วนกรณีที่ผู้บริหารท้องถิ่นเป็นผู้เสนอไม่ต้องมีผู้รับรอง: ดังนั้น เพื่อให้การดำเนินการพิจารณาร่างข้อบัญญัติงบประมาณรายจ่ายประจำปีงบประมาณ 2562 เป็นไปด้วยความเรียบร้อย การพิจารณาในวาระที่สอง คือการแปรญัตติร่างข้อบัญญัติฯ : ตัวอย่างการเลือกคณะกรรมการแปรญัตติร่างข้อบัญญัติฯ กล่าวคือสมมุติว่าสภาท้องถิ่นมีมติให้คณะกรรมการแปรญัตติร่างข้อบัญญัติจำนวนเจ็ดคน วิธีเลือกคณะกรรมการแปรญัตติร่างข้อบัญญัติ ต้องดำเนินการคณะกรรมการแปรญัตติฯ ทีละคน ไม่สามารถเลือกครั้งเดียวแปรญัตติจำนวนเจ็ดคนพร้อมกันได้ โดยจะให้ผู้ได้รับคะแนนสูงสุดลำดับรองลงมาเป็นกรรมการแปรญัตติคนที่สอง คนที่สามตามลำดับจนครบเจ็ดคนไม่ได้ (ความเห็นของคณะกรรมการกฤษฎีกา ที่ 155/2550 ) ดังนั้น การเลือกคณะกรรมการแปรญัตติต้องเลือกทีละคน โดยจะเลือกกรรมการแปรญัตติคนที่หนึ่งก่อน จนถึงกรรมการแปรญัตติคนที่เจ็ด ถ้าการเลือกกรรมการแปรญัตติลำดับใดมีผู้เสนอเพียงคนเดียวผู้นั้นก็ได้เป็นกรรมการแปรญัตติลำดับนั้น (ข้อ 14) แต่ถ้าลำดับใดมีผู้เสนอกรรมการแปรญัตติมากกว่าหนึ่งคน ก็ต้องใช้วิธีเลือกตามข้อ 8 วรรคหนึ่งคือการเขียนชื่อตัวชื่อสกุลลงในแผ่นกระดาษและใส่ซอง (ตามข้อ 75 วรรคสาม) อันเป็นการเลือกโดยออกเสียงลงคะแนนลับ: ตามระเบียบฯ ข้อ 105 (3) และข้อ 107 ขอให้ท่านสมาชิกสภา อบต. เสนอชื่อผู้ที่จะเป็นคณะกรรมการแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ. 2563 จำนวน 3-7 ท่าน ตามระเบียบฯข้อ 103 (1) การเลือกใช้ระเบียบข้อ 107: ขอเชิญท่านนายกฯและท่านสมาชิกสภา อบต. เสนอจำนวนคณะกรรมการแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ.2563 พร้อมผู้รับรอง 2 ท่าน ยกเว้นท่าน นายกฯ เสนอไม่ต้องมีผู้รับรอง |
| สมาชิกสภา อบต.หมู่ที่ 5 (นายทศพล ศิริวงค์) | : ขอเสนอคณะกรรมการแปรญัตติ จำนวน 5 คนผู้รับรอง 1. นายสุรพงษ์ ดื่มพุทรา สมาชิกสภา อบต. หมู่ที่ 1 2. นายธงชัย จำปาโพธิ์ สมาชิกสภา อบต. หมู่ที่ 2 |
| ประธานสภาฯ(นายสุชาติ ตรงกลาง) | : มีสมาชิกสภา อบต. ท่านใดมีความเห็นเป็นอย่างอื่นหรือไม่ถ้าไม่มีผมจะขอมติครับ: สมาชิกสภา อบต. ท่านใดมีความเห็นชอบให้มีคณะกรรมการแปรญัตติ **จำนวน 5 คน** โปรดยกมือครับ |
| **มติที่ประชุม** | : เห็นชอบ 22 เสียง งดออกเสียง 1 เสียง 1.นายสุชาติ ตรงกลาง ประธานสภาลาประชุม 1 คน คือ 1.นายวัชระ มูลกระโทก สมาชิกสภา อบต.หมู่ที่ 9 |
| ประธานสภาฯ(นายสุชาติ ตรงกลาง) | : ต่อไปขอเชิญสมาชิกสภา อบต. เสนอชื่อผู้ที่เห็นสมควรเป็นคณะกรรมการแปรญัตติ **คนที่ 1** |
| สมาชิกสภา อบต.หมู่ที่ 12(นายสมเด็จ ชัยสูงเนิน) | : เสนอชื่อ นายอาทิตย์ มากมูล สมาชิกสภา อบต. หมู่ที่ 6 ผู้รับรอง 1. นางสำรวย เลือดกระโทก สมาชิกสภา อบต. หมู่ที่ 1 2. นางชะม้าย ศรีเกาะ สมาชิกสภา อบต. หมู่ที่ 11 |
| ประธานสภาฯ(นายสุชาติ ตรงกลาง) | : มีสมาชิกสภา อบต. ท่านใดมีความเห็นเป็นอย่างอื่นหรือไม่ถ้าไม่มีผมจะขอมติครับ: สมาชิกสภา อบต. ท่านใดมีความเห็นชอบให้นายอาทิตย์ มากมูล สมาชิกสภา อบต. หมู่ที่ 6 เป็นคณะกรรมการแปรญัตติ คนที่ 1 โปรดยกมือครับ |
| **มติที่ประชุม** | : เห็นชอบ 22 เสียง งดออกเสียง 1 เสียง 1.นายสุชาติ ตรงกลาง ประธานสภาลาประชุม 1 คน คือ 1.นายวัชระ มูลกระโทก สมาชิกสภา อบต.หมู่ที่ 9 |
| ประธานสภาฯ(นายสุชาติ ตรงกลาง) | : เชิญสมาชิกสภา อบต. เสนอชื่อผู้ที่เห็นสมควรเป็นคณะกรรมการแปรญัตติ **คนที่ 2** |
| สมาชิกสภา อบต. หมู่ที่ 5 (นายรุ้ง เจือกระโทก) | : เสนอชื่อ นายสมเด็จ ชัยสูงเนิน สมาชิกสภา อบต. หมู่ที่ 12 ผู้รับรอง 1. นายสิรภพ ดอนกระโทก สมาชิกสภา อบต. หมู่ที่ 7 2. นายสุพรรณ เชื้อนนท์ สมาชิกสภา อบต. หมู่ที่ 10 |
| ประธานสภาฯ(นายสุชาติ ตรงกลาง) | : มีสมาชิกสภา อบต. ท่านใดมีความเห็นเป็นอย่างอื่นหรือไม่ถ้าไม่มีผมจะขอมติครับ: สมาชิกสภา อบต. ท่านใดมีความเห็นชอบให้นายสมเด็จ ชัยสูงเนิน สมาชิกสภา อบต. หมู่ที่ 12 เป็นคณะกรรมการแปรญัตติ คนที่ 2 โปรดยกมือครับ |
| **มติที่ประชุม** | : เห็นชอบ 22 เสียง งดออกเสียง 1 เสียง 1.นายสุชาติ ตรงกลาง ประธานสภาฯลาประชุม 1 คน คือ 1.นายวัชระ มูลกระโทก สมาชิกสภา อบต.หมู่ที่ 9 |
| ประธานสภาฯ(นายสุชาติ ตรงกลาง) | : เชิญสมาชิกสภา อบต. เสนอชื่อผู้ที่เห็นสมควรเป็นคณะกรรมการแปรญัตติ **คนที่ 3** |
| สมาชิกสภา อบต.หมู่ที่ 11 (นายอูน กรวยสวัสดิ์) | : เสนอชื่อ นายพงษ์ศิริ ชิดดีนอก สมาชิกสภา อบต. หมู่ที่ 4 ผู้รับรอง 1. นายพัน หาญสงคราม สมาชิกสภา อบต. หมู่ที่ 9 2. นายเอนก พวงพิมาย สมาชิกสภา อบต. หมู่ที่ 4 |
| ประธานสภาฯ(นายสุชาติ ตรงกลาง) | : มีสมาชิกสภา อบต. ท่านใดมีความเห็นเป็นอย่างอื่นหรือไม่ถ้าไม่มีผมจะขอมติครับ: สมาชิกสภา อบต. ท่านใดมีความเห็นชอบให้นายพงษ์ศิริ ชิดดีนอก สมาชิกสภา อบต. หมู่ที่ 4 เป็นคณะกรรมการแปรญัตติ คนที่ 3 โปรดยกมือครับ |
| **มติที่ประชุม** | : เห็นชอบ 22 เสียง งดออกเสียง 1 เสียง 1.นายสุชาติ ตรงกลาง ประธานสภาฯลาประชุม 1 คน คือ 1.นายวัชระ มูลกระโทก สมาชิกสภา อบต.หมู่ที่ 9 |
| ประธานสภาฯ(นายสุชาติ ตรงกลาง) | : เชิญสมาชิกสภา อบต. เสนอชื่อผู้ที่เห็นสมควรเป็นคณะกรรมการแปรญัตติ **คนที่ 4** |
| สมาชิกสภา อบต. หมู่ที่ 9 (นายพัน หาญสงคราม) | : เสนอชื่อ นายสุพรรณ เชื้อนนท์ สมาชิกสภาอบต. หมู่ที่ 10 ผู้รับรอง 1. นายชาญชัย ดอนกระโทก สมาชิกสภา อบต. หมู่ที่ 2 2. นายชนะ แก้วดอนรี สมาชิกสภา อบต. หมู่ที่ 6 |
| ประธานสภาฯ(นายสุชาติ ตรงกลาง) | : มีสมาชิกสภา อบต. ท่านใดมีความเห็นเป็นอย่างอื่นหรือไม่ถ้าไม่มีผมจะขอมติครับ: สมาชิกสภา อบต. ท่านใดมีความเห็นชอบให้นายสุพรรณ เชื้อนนท์ สมาชิกสภา อบต. หมู่ที่ 10 เป็นคณะกรรมการแปรญัตติ คนที่ 4 โปรดยกมือครับ |
| **มติที่ประชุม** | : เห็นชอบ 22 เสียง งดออกเสียง 1 เสียง 1.นายสุชาติ ตรงกลาง ประธานสภาฯลาประชุม 1 คน คือ 1.นายวัชระ มูลกระโทก สมาชิกสภา อบต.หมู่ที่ 9 |
| ประธานสภาฯ(นายสุชาติ ตรงกลาง) | : เชิญสมาชิกสภา อบต. เสนอชื่อผู้ที่เห็นสมควรเป็นคณะกรรมการแปรญัตติ **คนที่ 5** |
| สมาชิกสภา อบต.หมู่ที่ 10 (นายสุพรรณ เชื้อนนท์) | : เสนอชื่อ นายอูน กรวยสวัสดิ์ สมาชิกสภา อบต. หมู่ที่11  ผู้รับรอง 1. นายอำนวย ทูลกลาง สมาชิกสภา อบต. หมู่ที่ 8 2. นายธงชัย จำปาโพธิ์ สมาชิกสภา อบต. หมู่ที่ 2  |
| ประธานสภาฯ(นายสุชาติ ตรงกลาง) | : มีสมาชิกสภา อบต. ท่านใดมีความเห็นเป็นอย่างอื่นหรือไม่ถ้าไม่มีผมจะขอมติครับ: สมาชิกสภา อบต. ท่านใดมีความเห็นชอบให้นายอูน กรวยสวัสดิ์ สมาชิกสภา อบต. หมู่ที่ 11 เป็นคณะกรรมการแปรญัตติ คนที่ 5 โปรดยกมือครับ |
| **มติที่ประชุม** | : เห็นชอบ 22 เสียง งดออกเสียง 1 เสียง 1.นายสุชาติ ตรงกลาง ประธานสภาฯลาประชุม 1 คน คือ 1.นายวัชระ มูลกระโทก สมาชิกสภา อบต.หมู่ที่ 9 |
| ประธานสภาฯ(นายสุชาติ ตรงกลาง) | : มีสมาชิกสภา อบต.ท่านใดเสนอชื่อบุคคลอื่นอีกหรือไม่: เมื่อไม่มีท่านใดเสนอชื่อบุคคลอื่นอีก เป็นอันว่าที่ประชุมให้มีคณะกรรมการแปรญัตติ ข้อบัญญัติงบประมาณรายจ่ายประจำปี พ.ศ. 2563 ดังนี้  1. นายพงษ์ศิริ ชิดดีนอก สมาชิกสภา อบต. หมู่ที่ 4 2. นายอาทิตย์ มากมูล สมาชิกสภา อบต. หมู่ที่ 6  3. นายสุพรรณ เชื้อนนท์ สมาชิกสภา อบต. หมู่ที่ 10  4. นายอูน กรวยสวัสดิ์ สมาชิกสภา อบต. หมู่ที่ 11  5 .นายสมเด็จ ชัยสูงเนิน สมาชิกสภา อบต. หมู่ที่ 12  |
| **ขณะนี้เวลา 14.00 น.** | **: พักประชุม 30นาที** |
| เลขานุการสภาฯ(นายสุเมธ ทิศกลาง) | : ขอเชิญคณะกรรมการแปรญัตติประชุมเพื่อดำเนินการเลือกประธานคณะกรรมการ และเลขานุการฯ ณ ห้องประชุมองค์การบริหารส่วนตำบลหนองตะไก้  |
| **เริ่มประชุมต่อ เวลา** | **14.30 น.** |
| ประธานสภาฯ(นายสุชาติ ตรงกลาง) | : ตามที่คณะกรรมการแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ.2563 ได้พิจารณาเลือกประธานและเลขานุการคณะกรรมการแปรญัตติร่างข้อบัญญัติงบประมาณรายประจำปีงบประมาณ พ.ศ.2563 นั้น บัดนี้ คณะกรรมการแปรญัตติฯ ได้พิจารณาแล้วในการประชุมคณะกรรมการแปรญัตติฯ มติที่ประชุมดังนี้ 1. นายอาทิตย์ มากมูล สมาชิกสภา อบต. หมู่ที่ 6 เป็นประธานกรรมการ 2. นายพงษ์ศิริ ชิดดีนอก สมาชิกสภา อบต. หมู่ที่ 4 เป็นกรรมการ 3. นายสุพรรณ เชื้อนนท์ สมาชิกสภา อบต. หมู่ที่ 10 เป็นกรรมการ  4. นายอูน กรวยสวัสดิ์ สมาชิกสภา อบต. หมู่ที่ 11 เป็นกรรมการ 5. นายสมเด็จ ชัยสูงเนิน สมาชิกสภา อบต. หมู่ที่ 12 เป็นเลขานุการ |
| **ที่ประชุม** | **: รับทราบ** |
|  | **5.2.2 เสนอกำหนดระยะเวลาการเสนอคำแปรญัตติ** |
| ประธานสภาฯ(นายสุชาติ ตรงกลาง) | : ตามระเบียบฯ ข้อ 49 ที่ประชุมสภา ฯ ต้องกำหนดระยะเวลาการเสนอคำแปรญัตติ ต่อคณะกรรมการแปรญัตติฯ ด้วย : ขอเชิญท่านสมาชิกสภา อบต. เสนอระยะเวลาการแปรญัตติ ขอเชิญครับ |
| สมาชิกสภา อบต.หมู่ที่ 2(นายชาญชัย ดอนกระโทก) | : ขอเสนอระยะเวลาการพิจารณา ยื่นคำขอแปรญัตติได้ที่ประธานคณะกรรมการแปรญัตติ ตั้งแต่วันที่ 7 สิงหาคม 2562 เวลา 14.30 - 16.30 และวันที่ 8,9,10 สิงหาคม 2562 เวลา 08.30 - 16.30 น. ผู้รับรอง 1. นายสุรพงษ์ ดื่มพุทรา สมาชิกสภา อบต. หมู่ที่ 1 2. นางชะม้าย ศรีเกาะ สมาชิกสภา อบต. หมู่ที่ 11 |
| ประธานสภาฯ(นายสุชาติ ตรงกลาง) | : มีสมาชิกสภา อบต. ท่านใดจะเสนออีก หรือไม่ : ถ้าไม่มีผมจะขอมติ : ขอเชิญเลขาฯ ตรวจสอบองค์ประชุม |
| เลขานุการสภา อบต.(นายสุเมธ ทิศกลาง) | : องค์ประชุม จำนวน 23 คน ครบองค์ประชุม |
| ประธานสภาฯ(นายสุชาติ ตรงกลาง) | : ท่านสมาชิกสภา อบต. ท่านใดที่เห็นควรกำหนดระยะเวลาการเสนอคำแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ. 2563 ตามที่นายชาญชัย ดอนกระโทก สมาชิกสภา อบต. หมู่ที่ 2 เสนอ: ถ้าเห็นชอบขอให้ท่านสมาชิกสภา อบต. ยกมือขึ้น |
| **มติที่ประชุม** | : เห็นชอบ จำนวน 22 คน  |
|  |  ไม่เห็นชอบ จำนวน - คน  |
|  |  งดออกเสียง จำนวน 1 คน คือ 1. นายสุชาติ ตรงกลาง ประธานสภาฯ ลาประชุม จำนวน 1 คน คือ นายวัชระ มูลกระโทก สมาชิกสภา อบต.หมู่ที่ 9 |
| เลขานุการสภา อบต.(นายสุเมธ ทิศกลาง) | : กำหนดให้ท่านสมาชิกสภา อบต. ที่มีความประสงค์แปรญัตติ ร่างข้อบัญญัติฯ ให้ยื่นคำขอแปรญัตติได้ที่ประธานคณะกรรมการแปรญัตติ ตั้งแต่วันที่ 7 สิงหาคม 2562 เวลา 14.30 - 16.30 น.และวันที่ 8,9,10 สิงหาคม 2562เวลา 08.30 - 16.30 น. รวมระยะเวลาเท่ากับ 26 ชั่วโมง เพื่อรวบรวมเสนอต่อที่ประชุมคณะกรรมการแปรญัตติฯ ต่อไป หากท่านสมาชิกสภา อบต.ไม่ประสงค์แปรญัตติหรือไม่เสนอญัตติภายในเวลาที่กำหนดดังกล่าว คณะกรรมการแปรญัตติฯ จะเสนอประธานสภาฯ กำหนดให้มีการประชุมสภาในวาระที่สองวาระการแปรญัตติและลงมติร่างข้อบัญญัติฯวันที่ 15 สิงหาคม 2562 เวลา 09.30 น. |
| ประธานสภาฯ(นายสุชาติ ตรงกลาง) | : ขอให้คณะกรรมการแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ. 2563 พิจารณาให้แล้วเสร็จทันตามกำหนด ท่านสมาชิกสภา อบต. ท่านใดที่เห็นควรจะแปรญัตติร่างข้อบัญญัติฯ ก็ให้เสนอคำแปรญัตติล่วงหน้าเป็นหนังสือ โดยขอแบบเสนอการแปรญัตติร่างข้อบัญญัติฯ ได้ที่เลขานุการสภา อบต.  |
| **ที่ประชุม** | **: รับทราบ** |
| **ระเบียบวาระที่ 6** | **เรื่องอื่นๆ** |
| ประธานสภาฯ(นายสุชาติ ตรงกลาง) | : ท่านนายก อบต. ท่านสมาชิกสภา อบต. ท่านใดจะสอบถามเรื่องอื่นๆเพิ่มเติมหรือไม่ ขอเชิญครับ: ขอขอบคุณท่านสมาชิกสภา อบต. , ท่านนายก อบต. พร้อมคณะผู้บริหาร หัวหน้าส่วนราชการและผู้เข้าร่วมประชุมทุกท่าน ที่เสียสละเวลาอันมีค่าของท่านเข้าร่วมการประชุมสภา อบต. หนองตะไก้ จนการประชุมสำเร็จลุล่วงไปได้ด้วยดีขอขอบคุณครับ: ขอปิดประชุม |
|  |  |

**ปิดประชุมเวลา 15.00 น.**

 (ลงชื่อ) *สุเมธ ทิศกลาง* ผู้บันทึกรายงานการประชุม

(นายสุเมธ ทิศกลาง)

####  เลขานุการสภาองค์การบริหารส่วนตำบลหนองตะไก้

 (ลงชื่อ) *รวยริน พิมพ์ปรุ* ผู้ตรวจรายงานการประชุม

(นางรวยริน พิมพ์ปรุ)

สมาชิกสภาองค์การบริหารส่วนตำบลหนองตะไก้ หมู่ที่ 3

 (ลงชื่อ) *พงษ์ศิริ ชิดดีนอก* ผู้ตรวจรายงานการประชุม

(นายพงษ์ศิริ ชิดดีนอก)

สมาชิกสภาองค์การบริหารส่วนตำบลหนองตะไก้ หมู่ที่ 4

 (ลงชื่อ) *ชะม้าย ศรีเกาะ* ผู้ตรวจรายงานการประชุม

 (นางชะม้าย ศรีเกาะ)

สมาชิกสภาองค์การบริหารส่วนตำบลหนองตะไก้ หมู่ที่ 11

 (ลงชื่อ) *สุชาติ ตรงกลาง* ผู้รับรองรายงานการประชุม

 (นายสุชาติ ตรงกลาง)

 ประธานสภาองค์การบริหารส่วนตำบลหนองตะไก้

**การรับรองรายงานการประชุม**

- สภาองค์การบริหารส่วนตำบลหนองตะไก้มีมติรับรองรายงานการประชุมสภา **สมัยสามัญ สมัยที่ 2 ประจำปี พ.ศ. 2562 ครั้งที่ 1 วันที่ 6 สิงหาคม พ.ศ. 2562 เมื่อการประชุมสมัยสามัญ สมัยที่ 2 ครั้งที่ 2ประจำปี พ.ศ. 2562 วันที่ 15 สิงหาคม พ.ศ. 2562**

 (ลงชื่อ) *สุชาติ ตรงกลาง*

 (นายสุชาติ ตรงกลาง)

ประธานสภาองค์การบริหารส่วนตำบลหนองตะไก้